แฉ อาจารย์แดนกิมจิ บังคับลูกศิษย์ทำวิจัยช่วยลูกสาวสอบเข้าม.ดัง
(ภาพประกอบ),อาจารย์หญิงมหาวิทยาลัยชื่อดัง ในเกาหลีใต้ โดนกล่าวหา บังคับลูกศิษย์ปริญญาโทเขียนรายงานบทความวิจัย ให้ลูกสาวตัวเอง เพื่อใช้ประกอบการสอบเข้าเรียนคณะทันตแพทย์ มหาวิทยาลัยโซล,สำนักข่าวเอเอฟพีรายงานเมื่อวันที่ 26 มี.ค. ว่า อาจารย์หญิงประจำมหาวิทยาลัยซุงคุนกวานในกรุงโซล ประเทศเกาหลีใต้ บังคับลูกศิษย์หลายคนให้เขียนรายงานบทความวิจัย ส่งให้ลูกสาวใช้ประกอบการสอบเข้าคณะทันตแพทย์ของมหาวิทยาลัยโซล เนชันแนล ยูนิเวอร์ซิตี้ สถาบันที่มีชื่อเสียงระดับประเทศ จนลูกสอบเข้าได้เมื่อปีที่แล้ว,อาจารย์หญิงคนดังกล่าว ถูกกล่าวหาว่า มอบหมายให้ลูกศิษย์เรียนปริญญาโท เขียนรายงานวิชาการและทำงานวิจัยนาน 3 เดือน และให้ปรับแก้ผลการศึกษาที่ได้ โดยให้เงินเป็นสินน้ำใจ 5 แสนวอน หรือราวหมื่นกว่าบาท ก่อนส่งให้ลูกสาวของตัวเองใส่ชื่อนำลงตีพิมพ์ในวารสารวิชาการอ้างเป็นผลงานตัวเอง ทำให้ลูกสาวของอาจารย์คนนี้ได้รางวัลด้านการศึกษาหลายชิ้นจากรายงานวิจัย ทั้งที่แท้จริงแล้วทำโดยลูกศิษย์ของแม่,กระทรวงการศึกษาเกาหลีใต้มีแผนจะร้องขอให้มหาวิทยาลัยต้นสังกัดไล่อาจารย์หญิงผู้นี้ออก และขอให้อัยการเปิดสอบสวนว่ามีการทำผิดกฎหมายเกี่ยวกับเรื่องนี้หรือไม่,สำหรับกรณีดังกล่าว เป็นเรื่องอื้อฉาวทางการศึกษาล่าสุดในเกาหลีใต้ที่ระบบการศึกษามีการแข่งขันสูง สังคมเกาหลีใต้ถือว่าดีกรีการศึกษาหรือสถาบันการศึกษาที่เรียนจบ มีผลกำหนดอนาคต การันตีหน้าที่การงานที่ดี สถานะทางสังคม หรือแม้แต่ได้แต่งงานกับคนหน้าที่การงานดีหรือมีระดับสถานะทางสังคม ทำให้เกิดข่าวอื้อฉาวโกงสอบและระบบการศึกษาอื่นๆ มาโดยตลอด รวมทั้งเมื่อปีที่แล้ว เมื่อมีครู ร.ร.มัธยมคนหนึ่ง ขโมยข้อสอบไปให้ลูกสาว หรือคนระดับรมว.ศึกษาคนปัจจุบัน นางยู อึน-แฮ ออกมาขอโทษต่อสังคม หลังทำการปลอมที่อยู่ เพื่อให้ลูกสาวได้เรียนโรงเรียนประถมชื่อดังใจกลางกรุงโซล
อาจารย์หญิงมหาวิทยาลัยชื่อดัง ในเกาหลีใต้ โดนกล่าวหา บังคับลูกศิษย์ปริญญาโทเขียนรายงานบทความวิจัย ให้ลูกสาวตัวเอง เพื่อใช้ประกอบการสอบเข้าเรียนคณะทันตแพทย์มหาวิทยาลัยโซล
อาจารย์เกาหลีใต้ฉาว,บังคับให้ลูกศิษย์เขียนรายงานให้ลูกสาว,เกาหลีใต้,กรุงโซล